XXIII. AD THEODOSIUM EPISCOPUM.  Fragmentum.  -- (  Anno  891.) [Apud Ivonem,  Decreti  VIII, cap. 59.]
Quod nulli liceat duas habere legitimas uxores.
STEPHANUS THEODOSIO episcopo. Nunquidne duabus simul sponsis nubere barbaricam gentem instruis? Nunquidne sacramentum Ecclesiae exponentem Apostolum non legisti: Erunt duo in carne una? An forsitan tui codices falso tres in carne una asserunt? Desine jam tali tabescere ignavia, et disce paternis obedire regulis, ne inveniaris statutos a Patribus terminos transgredi, vel per ambitionem de majori ad majorem transire Ecclesiam, quod tentantem laica etiam communione sacri privant canones.